Vermiste student dood gevindArgieffoto Lt.kol. Lungelo Dlamini, woordvoerder van die polisie, het gesê Ipeleng Mogolane se halfnaakte liggaam is Dinsdag in Presidentpark gevind. Sy is op 20 Mei in Pretoria as vermis aangemeld. Volgens Dlamini is Mogolane vermoedelik verkrag en verwurg. “In dié stadium is dit nie duidelik wanneer sy vermoor is nie. ŉ Nadoodse ondersoek sal gedoen word om die oorsaak van haar dood te bepaal sowel as wanneer sy vermoor is.” Dlamini het gesê daar is in dié stadium nog geen verdagtes geïdentifiseer nie. Mogolane is op 16 Mei die laaste keer gesien toe sy met ŉ taxi van Pretoria na Midrand vertrek het. Sy het nooit haar bestemming bereik nie en is as vermis aangegee. Die polisie het op 22 Mei ŉ ontvoeringsaak begin ondersoek.